Čiščenje in krašenje cerkve
 ZAHVALA
Najprej je današnje srečanje priložnost, da se zahvalimo številnim krasilcem cerkva, ki teden za tednom in praznik za praznikom Bogu v čast krasijo bogoslužne prostore.

 Brez dvoma obstaja nevarnost pretiravanja in je prav, da nanjo opozorimo.

 Prav tako pa obstaja druga skrajnost, da so cerkve zanemarjene in da verniki ne skrbijo dovolj dobro zanje. Morda bo kdo ugovarjal, da ni bistvo v lepoti cerkva in v njihov em okrasju, ampak da je pomembno srce. Brez dvoma to drži, a če bo srce polno želje po Bogu, potem se bo to kazalo tudi navzven. Če prebiramo življenjepise svetnikov, torej ljudi, ki so želeli biti blizu Bogu, vidimo, da njim niti najboljše ni bilo . dovolj dobro za Boga.

 Sveti Arški župnik, njegov god praznujemo v začetku avgusta, je izredno skrbel za lepoto bogoslužnih prostorov in njihovo okrasitev, za lepoto cerkvenih paramentov itd. Zlepa ni bil zadovoljen. Življenjepis o njem sli lahko preberete v knjigi Svetnik in njegov demon.

 Sv. Leopoldu Mandiču je bila tudi pri srcu lepota božje hiše in je zanj veljalo, gorje, če bi v cerkvi opazil uvelo cvetje ali našel kaj drugega v neredu. Božja hiša se je morala lesketati v sijaju. Vse je moralo biti čisto in lepo okrašeno. Dokler je mogel, je tudi sam pomagal pri čiščenju in krašenju cerkve. Več let je skrbel za pranje mašnih prtičev.

 Skrb za lepoto cerkve je odraz češčenja Boga, od katerega prihaja vse, kar imamo. Tako so zanemarjene cerkve znamenje majhne ljubezni do Boga.

 Seveda pa se lahko tudi v krašenje cerkva prikrade napuh. Krasilcu je bolj do tega, da ga hvalijo, kakor da bi s svojim krašenjem dajal hvalo Bogu. Še bolj se opazi pretiravanje, pri kakšnih porokah ali drugih podobnih slovesnostih (npr. birma, prvo obhajilo), ko kdo od sorodnikov v cerkev navleče vse, kar mu pride na misel in pri tem ne gleda na slog in velikost cerkve, pozabi na okus in pretirava tako s krašenjem, kakor s stroški. Božjo hišo lahko okrasimo tudi z malo sredstvi, pomembno je, da je cvetje sveže in lepo, ne pa, da ga je veliko in da drago stane. Kako lepe znajo biti v cerkvi tudi preproste poljske cvetlice. Nepotrebno zapravljanje in napuh ne slavita Boga. Če je okrasitev odraz napuha, se celo Gospodu 'gnusi' kakor lahko razberemo že iz Svetega pisma Stare zaveze.

 O krašenju cerkve obstaja tudi nekaj literature, ki svetuje, kaj je primerno za praznike, kaj za svete čase (adventni, božični, postni ali velikonočni čas), kaj za druge praznike in slovesnosti (Julka Nežič, S cvetjem in zelenjem slavimo Boga). Okrasitev lahko celo pomaga globlje doživeti praznik (adventni ali božični aranžmaji, trnje in skromnost za postni čas ...). Da ne omenjam božjega groba, majniškega oltarja, jaslic, kjer pa moramo tudi biti pozorni, da pokažemo bistvo božične skrivnosti ne pa samo maket nekega okolja ali da sveto družino postavimo na obrobje ali jo skrijemo med druge `pomembnejše` predmete.

 Gotovo je dragocena trditev Drugega vatikanskega cerkvenega zbora, ki v Konstituciji o svetem bogoslužju sicer malo in zelo na splošno govori o krašenju cerkva, a poudarja, naj vse, kar je v cerkvi "spodbudi pobožnost vernikov" in naj služi "njihovi verski vzgoji" (B 127). Prvenstveni cilj krašenja je torej, da spodbuja pobožnost vernikov. Kako naj se to  konkretno uresničuje, pa prepušča krajevnim Cerkvam ( B 128). Ko že govorimo o cerkvenih priporočilih glede krašenja Cerkve, je Komisija za sakralno dediščino koprske škofije letos izdala v navodilo o krašenju cerkva (prim SSŠ, 7/2014, str. 128). Res je, da se je v njem kritično obregnila predvsem na prte in preproge, ki večkrat zakrivajo lepe kamnite oltarje, a velja enako za cvetlične aranžmaje: naj ne bodo preveliki, da bi zakrivali lepoto oltarja in tudi ne taki, da bi odvračali našo/ pozornost od bistva bogoslužja, ampak naj nam ga pom jo globlje doživeti.

NAJPOGOSTEJŠA VPRAŠANJA GLEDE PRANJA, LIKANJA IN VZDRŽEVANJA CERKVENEGA PERILA:

 Kako in na koliko stopinj prati cerkvene prte (s čipko, rešelje, vezene, kvačkane). Jih je potrebno okuhati?
Kako očistiti določene madeže (vino, rote, vosek, plesen, rja, porumeneli madeži)?
	Štirkanje???
	Kako se suši prte s čipko, vezene, rešelje in kvačkane?
	Likanje posameznih vrst prtov?
	Kako ravnati z barvastimi prti in prtički?
	Kako prati in likati albe (volnene, bombažne, iz umetnih snovi....)?
	Kako negovati mašne plašče?

 Najbolj splošni smisel čiščenja in krašenja je, da prostor lepo pripravimo za bogoslužje (mašo, pogreb, križev pot...). Ni torej cilj to, da bo cerkev lepo in estetsko (mogoče celo, da bi se s tem ponašali) okrašena, ampak najprej, da se vrši v župniji lepo bogoslužje in da ga obiskujemo. Torej: ker želimo hoditi k maši, bomo skrbeli tudi za lepoto bogoslužnega prostora, ne pa obratno. Drugače povedano: nobenega smisla nima čistiti in krasiti, če te potem pri bogoslužju ni, de ti bogoslužje tako malo pomeni.

 Ni torej glavno cvetje, ampak bogoslužje. To se mora jasno odražati pri krašenju. Če hočemo čim bolj izpostaviti cvetje, je narobe, ker bo cvetje nesmiselno odvračalo pozornost od tistega, za kar smo ga sploh postavili; tisto, kar je postransko, bo zakrivalo to, kar je glavno. Nikoli ne krasimo prostora kot takega, ampak s cvetjem skušamo izpostaviti najvažnejše (prostore) pri bogoslužju.

 Drugo zelo važno pravilo: ne komplicirajmo in bodimo preprosti. Če so rože dobre, jih sploh ni treba menjavati. Le čemu? Sploh se lahko cerkev okrasi za daljši rok: npr. za ves adventni čas (zimzelene vejice z vijoličastimi trakovi); ves postni čas (npr. ikebane iz trnja), ves junij (iz žitnih bilk); v adventu je lepo, da stoji pred oltarjem v okras adventni venec, v postu pa postni križ. In bodimo domiselni.

 Spužve za ikebane morajo biti vedno na voljo. Lahko bi se kupilo tudi nekaj ikeban suhih rož, ki bi se lahko uporabile za krašenje občasno oziroma takrat, ko bi bila stiska za rože. Nikakor pa ne krasiti s plastičnimi rožami, kajti, če primerjamo: suhe rože fant svoji ljubi lahko podari, da bi ji dal plastične, pa res ne verjamem. Če rože pogrebih pokloni cerkvi, jih z veseljem uporabimo. 

 Vem, da bodo vedno imeli mnogi veliko pripomniti na to,kako bomo okrasili. Nesmiselno besedičenje enostavno preslišimo, saj sami vemo, da smo naredili prav in tisto, kar smo mogli. Če kdo da kulturno in konstruktivno kritiko, pa jo sprejmimo, kajti res je, da se moramo sproti tudi  učiti. Upam, da nas ne bo spravilo v malodušje to, da eni, ki bi lahko, ne sodelujejo. Prisiliti jih ne moremo, spodbujati pa moramo. Vedno bodo pa tudi taki ljudje, ki za skupnost ne naredijo (skoraj) nič. Bog pomagaj!

 Z okrasitvijo torej ne pretiravati in komplicirati, kajti to sploh ni edina naloga čistilk in krasilk.

Najosnovnejša naloga je, da se cerkev spodobno počisti (pomete in še kaj, če je potrebno), obriše prah, pogleda, če je blagoslovljena voda v kropilniku, odstrani odvečne liste s klopi ali se jih lepo zloži in druge potrebne stvari.

Ena pomembnejših je poskrbeti, da se bo cerkev tudi čim manj umazala (kvaliteten predpražnik, preprečevati kakšne objestnosti ipd.)

Katera bogoslužna barva pristoja kakšnemu prazniku je razvidno iz knjižice Bogoslužni koledar, ki je v zakristiji (Z = zelena, B = bela, R = rdeča, V = vijoličasta).

Oltarne prte se menjuje v dogovoru z za to odgovorno osebo. Skratka: pripraviti je treba prostor tako, da je primerno lepo urejen za bogoslužje.

 Generalno se bogoslužne predmete in cerkev očisti pred velikonočnimi prazniki; cerkev pa tudi pred župnijskim praznikom. Generalno se očisti cerkev pred slovesnostmi, kot: birma, prvo sveto obhajilo ipd., za kar poskrbijo (in seveda tudi okrasijo) družine slavljencev. Če dotične družine za poroko, krst, pogreb hočejo kaj posebnega, se dogovorijo s skupino, ki cerkev kot normalno okrasi. Za kakšne posebne praznike se je potrebno tudi malo pozanimati, kako se takrat krasi, ker so lahko določene posebnosti. Npr. po maši na veliki četrtek in po obredih velikega petka se razgrne vse oltarje, odnese križe iz cerkve in petek ter soboto dopoldne pusti cerkev neokrašeno. 

 Velja pa naj pravilo, da si okrasitev v skladu s pravili krašenja cerkve zamisli skupina, ki krasi, kar naj darovalci rož upoštevajo.

 Umetnost čiščenja in krašenja cerkve ne sme iti z nami v grob ali se prekiniti, da potem drugi začenjajo znova. Res izrabimo vsako priložnost, ki se ponudi, da povabimo otroke, nevesto, sosedo, prijateljico, sorodnico in kogarkoli, da se vam pridruži pri čiščenju in krašenju cerkve, če še ne krasi. VEČ KOT NAS BO, BOLJŠE BO! Nikar pa ne pozabimo, da so bodoče krasilke predvsem naši otroci. Peljimo jih s sabo, naj pomagajo. Če bomo njih vpeljali in bodo to delali z veseljem, se bomo ob svojem času lahko mirno umaknili, ker bodo to opravilo nadaljevali naši otroci.

 Čiščenje in krašenje cerkve je lahko molitev (lahko pa tudi ni; odvisno, s kakšnim odnosom to delaš) in tvoje bogoslužje - saj to delaš Bogu v čast in za svojo župnijo

 Cerkve so posvečen prostor, hkrati pa imajo umetnostno-zgodovinsko vrednost. Nekateri predmeti v njih so vrhunske umetnine, drugi vsaj zelo kvalitetni obrtniški izdelki. Zaradi vsega tega je treba) njihovemu čiščenju posvetiti precejšnjo pozornost, saj z njim lahko pomembno vplivamo na njihov videz in življenjsko dobo. 

 Najbolj občutljivi za čiščenje so vsi pozlačeni predmeti (deli oltarja, okvirji slik ...), polikromirane v skulpture (kipi) in slike. Čistimo jih lahko izključno z omelom za prah. Nikakor in nikoli se jih ne smemo dotikati z vlažno krpo! Tovrstni predmeti se na nekaj desetletij čistijo v restavratorskih delavnicah!

Pravilno je torej: okrasitev naj usmeri prisotnega vernika v dogajanje na oltarju in pomaga, da tisto, kar je glavno, pride čim bolj na dan, in da se odrazi tisto, kar pri bogoslužju slavimo. Praktičen primer: na oltarni mizi naj ne bo toliko cvetja, da bo zastiralo pogled na kelih in pateno, ampak toliko, da bo pričalo, da tem krščanskih skrivnostim izkazujemo veliko čast, in da bo vernikov pogled usmerjalo na svete posode na oltarju (na daritveni oltar damo torej manjšo vazo, manjšo ikebano, raje jih pa razporedimo pred oltarjem). Banalen primer: rože na oltarju ob tabernaklju ne smejo oteževati odpiranja in zapiranja tabernaklja. Ali. okrog oltarja se mora dati lepo hoditi; rože ne smejo tega ovirati. Ali: ikebana na oltarju ne sme ovirati razgrinjanja prtička in razmestitve knjige, vrčkov itd. V nobenem primeru pa ni prav: postavljati rože na tabernakelj (ne more biti tabernakelj vendar podstavek za rože?!; tudi nevarnost vlage), krasiti stari oltar (ampak le daritvenega), krasiti z rožami v postu (tudi v adventu naj bo okrasitev zelo zmerna), dati rože v krstni kamen (krstnii kamen vendar ni za to!)

 Pozor: središče v cerkvi, na katerega mora okrasitev kazati, je daritveni oltar; nato ambon; nato tabernakelj; nato če le mogoče kip Marije ali svetnika, de je njegov praznik ali tak cerkveni čas. 

 Na splošno bi dal pravilo: ne veliko rož (po navadi jih je veliko preveč), ampak smiselno in lepo postavljene; s količino gotovo ne dosežemo prave estetike. Ali ni navsezadnje to tudi s praktičnega vidika boljše: zakaj bi potrosili za rože veliko preveč (saj nihče ve verjetno nima denarja za razmetavanje), ko lahko z manj stroški lepe naredimo. Sploh pa ne krasimo zaradi la;he slave, ampak v slavo in čast Bogu.

 Manj zahtevni za čiščenje so leseni lakirani predmeti (klopi, leseni deli stolov ...). Prah obrišemo s krpo iz mikrovlaken, morebitne madeže pa z zelo ožeto vlažno mehko bombažno krpo. Vlažne sledi obvezno  posušimo s suho krpo. Enkrat ali dvakrat letno se površina lahko osveži z ustreznim čistilom za čiščenje in poliranje lesenega pohištva. 

 Na oblazinjenih delih predmetov prah očistimo s pomočjo sesalnika z ustreznim nastavkom ali z zelo mehko krtačo. Madeže očistimo z neagresivnim čistilom za tekstilne obloge.

 Kovino čistimo s krpami iz mikrovlaken za čiščenje kovine (primerne so krpice za čiščenje glasbenih instrumentov - trobil). 

 Talne kamnite površine čistimo z vlažno, zelo ožeto krpo. Vodi lahko dodamo majhno količino sredstva za čiščenje kamnitih talnih oblog. Pri brisanju ne smejo nastajati mokre sledi. Pri poliranih površinah ni potrebno nanašati dodatnih loščil.

 Agresivna kemična čistila, obilo vode in drgnjenje ne sodijo v cerkev. Izogniti se je potrebno preveliki vlagi, ki bi po čiščenju ostala v cerkvi. Vlaga namreč zelo pospešuje propadanje ' predmetov. Čistiti je potrebno z dobro voljo in z dovolj časa.

ADVENTNI ČAS

 Vemo, da je to čas upanja in pričakovanja. Narava se odene »v zimsko spanje«, v njej se vse umiri in človek ima občutek, da je izumrla. Ta otrplost ga navdaja z nekakšno bojaznijo, da bo ostal sam na tej zapuščeni zemlji. Čeprav danes tega ne doživljamo več tako močno kot so to doživljali nekoč, in v mestu manj kot na deželi, je vendar vse to v nas navzoče in če bomo le malo šli vase, bomo odkrili neizprosno željo po življenju, po obnovi življenja v naravi.

 Adventno bogoslužje upošteva to naravno dogajanje v naravi in naša občutja ter človeka navdaja z zaupanjem: na svet prihaja Začetnik življenja, zato sta vsak strah in vsaka tesnoba, odveč. Resnosti časa se pridruži veselje pričakovanja, ki ima v sebi gotovost izpolnitve.

 Takšnemu razpoloženju ustreza okrasitev, ki je nekoliko zadržana, resnobna, hkrati pa tudi polna upanja. Tako so adventni aranžmaji zadržanih barv. V njih prevladuje zelena, kajti to je barva upanja. Zimzelene rastline, ki so znamenje večnega (življenja), nekako prepričujejo, da ima življenje premoč nad temo, tesnobo in smrtjo.

 Čeprav bi naj bil ves bogoslužni prostor okrašen v duhu bogoslužja, damo vendar glavni poudarek okrasitvi daritvenega oltarja. Mislim, da lahko stranski oltarji ostanejo neokrašeni (izjema je oltar s tabernakljem)ali pa so okrašeni vse nedelje enako: le z zelenimi vejicami bora, smreke, jelke ali z vejicami asparagusa ali bršljana. Ob straneh so že tako in tako - vsaj v mnogih cerkvah - čebrice, ki tu prezimujejo. Stranski oltar okrasimo s cvetjem le, če je oltar posvečen svetniku, ki v tem času goduje (npr. Marijin oltar na praznik Brezmadežne).

 Tudi tabernakelj - če je samostojen, ne v sklopu stranskega oltarja- okrasimo le z zelenimi sobnimi rastlinami ali z večjimi borovimi vejami, ki smo jih postavili v pritlehno vazo.

 Pri krašenju daritvenega oltarja sledimo bogoslužni misli, ki prehaja od nejasne napovedi Odrešenika k vedno konkretnejši obljubi; od obljube k izpolnitvi, od Kristusovega prvega prihoda na svet k njegovemu ponovnemu prihodu. Od čisto preprostega, enostavnega aranžmaja na prvo adventno nedeljo prehajamo na vedno bogatejšo okrasitev, ki bo na božič postala bogato slovesna.'

 ADVENTNI VENEC

To je venec v obliki kroga, saj s svojo okroglo obliko simbolizira večnost - brez začetka in brez konca. Štiri sveče (vijolične ali bele barve) na adventnem vencu so znamenje luči. Postavi se ga na prvo adventno nedeljo na stojalo ob daritvenem oltarju.

 JASLICE

S postavljanjem jaslic je veliko dela, pa tudi veselja. Jaslice morajo ustrezati svojemu namenu (ponazoritev božične skrivnosti) in ne smejo motiti bogoslužja, pač pa vabiti k
molitvi in premišljevanju.

BOŽIČ

Božič je v naših krajih v času, ko je za nami najdaljša noč. Dnevi postajajo spet daljši; sonce počasi, a vztrajno pridobiva na moči. V človeku je upanje mnogo močnejše kot na prvo adventno nedeljo. Ve, da se bo začela narava kmalu prebujati, da bo svetloba zmagala nad temo, toplota pa nad mrazom.

To osnovno doživetje je tudi podlaga za liturgično doživljanje božiča. Kristus prihaja med nas kot luč – luč sveta, ki preganja temo. Njegovo rojstvo je oprijemljiv dokaz božje ljubezni do nas, kar nam vliva vero in upanje dokončno odrešenje.

 BOŽIČ

Okrasitev cerkve naj bo na božič slovesna, vesela, precej obilna in bogata na svečah, vendar v mejah zmernosti. Vse to je namreč znamenje našega veselja in simbol dobe, ko bomo pri Bogu deležni vsega v obilju. Na glavni božični praznik bo seveda celotna cerkev okrašena zelo slovesno. To ne pomeni, da bo preobložena s cvetjem, ampak da bo vsak cvet, ki ga bomo skrbno izbrali in. postavili, prispeval svoj delež k slovesnemu razpoloženju. Barve cvetja so tople kot npr. rumena, oranžna, zlati odtenki. Cvetje je lahko tudi v beli ali rdeči barvi, je pa to bolj umirjena okrasitev. Na vseh oltarjih je enako cvetja.

 NOVO LETO

Na prvi dan novega leta Cerkev obhaja tri »stvari«: dan miru, Marijin praznik in novo leto. Pri krašenju moramo upoštevati predvsem dvoje: prvi dan novega leta je manjši praznik kot božič, in da na ta dan ljudje potrebujejo vsaj nekaj miru. To dvoje dosežemo tako, da cerkev okrasimo v umirjenih barvah in manj slovesno kot na božič.

 SVETI TRIJE KRALJI (Gospodovo razglašenje) in SVEČNICA  (Jezusovo darovanje)

Oba praznika sta nezapovedana, zato cerkve ne bomo krasili bolj razkošno kot za navadne nedelje med letom. Za svete tri kralje postavimo k jaslicam kipce svetih treh kraljev. Po prazniku Jezusovega darovanja (Svečnica) se v cer v pospravijo jaslice.

POSTNI ČAS

Navadno obsega zadnje tedne zime in prve pomladanske dni. Narava kaže prve znake prebujanja, sonce postaja vsak dan toplejše, zima pa še lahko pokaže ostre zobe. Zdi se, da je to dogajanje v naravi neke vrste znamenje za tisto, česar se v postnem času posebej spominjamo, namreč Kristusovega boja z zlom in grehom ter njegove zmage. Kristus, ki je kot luč sveta prišel na svet(božična misel), zmaguje nad temo greha - kakor sonce nad mrazom. Upanje, ki se je pojavilo na božič, dobiva vedno bolj trdne temelje, kajti odrešenje je blizu. Zato črnogledo razumevanje postnega časa ni v skladu z vsebino bogoslužja, saj je križ velikega petka obsijan z lučjo veli noči.

Krašenje v postnem času je skromno z zelenjem, brez cvetja. Uporabimo lahko tudi trnove vejice, postavljene v vaze. Če imamo v adventu adventni venec, potem lahko v postu pripravimo symbol posta oziroma trpljenja. To je lesen križ, obdan s krono iz trnja, zraven postavimo svečo v vijoličasti barvi in vse dopolnimo še s tkanino v isti barvi kot imamo svečo. Vse to postavimo na glavni oltar in je tam ves čas posta.

Na pepelnično sredo se vse cvetje iz cerkve pospravi.

Izjema pri krašenju sta praznik sv. Jožefa (19. marec) in praznik Gospodovega oznanjenja (25. marec).

Za bogoslužje na praznik sv. Jožefa uporabimo lahko bele ali rdeče nageljne, tulipane, narcise, rdeče cvetove flamingovca, ali kaj podobnega. Po sveti maši se vse cvetje pospravi, tako, da ostane samo zelenje.

Za bogoslužje na praznik Gospodovega oznanjenja Marijin oltar okrasimo nekoliko bogatejše kot je navada za postni čas. Pripravimo lahko cvetje v vazi ali manjšo ikebano (uporabimo lahko vrtnice, kale ali gerbere nežnih pastelnih barv; lahko pa trdi zvončke, narcise, hijacinte...).

 CVETNA NEDELJA

Ker je cvetna nedelja spomin Jezusovega slovesnega vhoda v Jeruzalem, je kljub pasijonu slovesna oziroma vesela.

Zato lahko okrasimo tudi stranske oltarje. Nanje damo šopke pomladnega cvetja in brsteče veje. To je primerno tudi iz praktičnih razlogov, saj je pomladno cvetje dokaj poceni in ga ne bo škoda zavreči že naslednji dan.

Pred velikim četrtkom opravimo tudi temeljito čiščenjee cerkve in njene okolice.

VELIKONOČNO TRIDNEVJE

 VELIKI ČETRTEK

Na veliki četrtek naj bo na daritvenem oltarju poleg sveč tudi cvetje, kajti spomin zadnje večerje je dovolj tehten razlog, da s cvetjem povečamo slovesnost. Glavna okrasitev pa bo tam, kjer bo izpostavljeno Najsvetejše, še večji poudarek pa se mora dati okrasitvi »božjega groba«, Priskrbimo žlahtnejše cvetje, ki ga bomo lahko uporabili za okrasitev oltarjev na veliko noč. Primerne so bele kale, rožnate vrtnice ali gerbere, beli iris, rahlo rumene lilije, rožnati ali rdeči flamingovec, pa tudi drobnocvetne gladiole pastelnih barv.

VELIKONOČNO TRIDNEVJE

 VELIKI PETEK

Oltarji so prazni, brez sveč in cvetja.

Naša pozornost je obrnjena k Najsvetejšemu in božjemu grobu.

Božji grob pripravimo tam, kjer ne bo motil bogoslužja. Pri božjem grobu imamo do velikonočne vigilije izpostavljeno Najsvetejše. Ker tudi krašenje pomaga človeku odkrivati, kaj je pomembno in kaj ne, moramo s posebno pozornostjo okrasiti prav mesto ob Najsvetejšem. Aranžmaje, ki smo jih naredili na veliki četrtek, moremo uporabiti tudi tukaj Cvetje naj bo enobarvno, aranžmaji umirjeni in slovesni. Najsvetejšega ne smejo zakrivati, pač pa nanj kazati.

Sam »božji grob« naj bo okrašen skromno in umirjeno. Izogibati s moramo preveč pisanim šopkom, nikakor ne smemo zanje uporabiti lepšega in dragocenejšega cvetja kot smo ga uporabili za aranžmaje ob Najsvetejšem. Primerno je pomladno cvete (teloh, narcise resje) in lončnice, npr. primule, velikonočni kaktusi, Kristusov trn...

VELIKONOČNO TRIDNEVJE

 VELIKA SOBOTA

Pri božjem grobu  imamo vse do velikonočne vigilije spravljeno Najsvetejše. Ministranti nam zjutraj na domove prinesejo blagoslovljen ogenj. V cerkvah in pri kapelicah je dopoldan blagoslov velikonočnih jedi. Zvečer ali zjutraj imamo sveto mašo z vstajenjsko procesijo po vasi. Ob glavnem oltarju je pripravljen prostor za velikonočno svečo.

V dopoldanskih urah se cerkev odene v slavnostno obleko. Aranžmaji s cvetjem in zelenjem, ki so postavljeni na oltarje, to lepoto še poudarijo. Za praznik velike noči izberemo cvetje živih in lepih barv (okrasimo lahko z gerberami, nageljni, flamingovci...

VELIKA NOČ

Da je velika noč največji krščanski praznik, mora biti razvidno iz okrasitve bogoslužnega prostora. Ne gre zato, da na ta dan cerkev odenemo v cvetje, ampak da bo cvetje izbrano in urejeno na čimbolj slovesen način. Izbira v cvetličarnah je že velika, zato nismo vezani le na nageljne in pomladno cvetje z vrtov. Prav je, da za veliko noč izberemo vsaj za daritveni oltar manj vsakdanje cvetje in da tudi stranske oltarje okrasimo s plemenitejšim cvetjem.

BINKOŠTI

So praznik Sv. Duha, Duha ljubezni. Ker je rdeča barva simbol ljubezni, je večina naših cerkva na ta dan okrašena z rdečimi nageljni. Seveda ni nujno, da je cerkev na binkošti okrašena samo z rdečim cvetjem. Tako so dobrodošli tudi veseli in živahni šopki, ki jih naredimo iz vrtnega cvetja. Pri tem moramo -paziti, da bodo barve usklajene, aranžmaji pa primerni za bogoslužni prostor.

SVETO REŠJE TELO (TELOVO)

Če je za binkošti v navadi rdeče cvetje, je za telovo belo. To velja predvsem za aranžmaje ob tabernaklju, kajti ta dan s krašenjem poudarimo prav tabernakelj.

MARIJINA PODOBA V MAJU

V mesecu maju je precej vrtnega cvetja, ki ga moremo uporabiti tudi v cerkvi. Obilica cvetja nas ne sme premotiti, da bi ga preveč narezali in ga potem stlačili v cerkev. Izberemo res lepe cvetove in jih razporedimo tako, da pride vsak do izraza. Da bo okrasitev pestra, pa cvetje večkrat zamenjamo. Uporabimo lahko rezano cvetje v visokih pritlehnih vazah, nikakor pa ne smemo uporabljati suhega papirnatega ali svilenega cvetja. Lahko se odločimo za večbarvne šopke, lahko pa okrasimo oltar samo v eni barvi z isto vrsto cvetja, vendar v različnih barvah (npr. različni tulipani).

 PRVO OBHAJILO

Je župnijski in družinski praznik, poln otroškega veselja in navdušenja. Čeprav je to praznik celotne družine, so vendar otroci »glavni«. Zato je prav, da je tudi cerkev okrašena primerno otrokom. Vzbujati mora domače, prijetno vzdušje; lahko je preprosto slovesna, tudi nekoliko živahna, vendar ne sme raztresati. Tudi na ta  dan velja pravilo, da je cvetje v službi bogoslužja in mora k njemu voditi, ne pa od njega odvračati. Zato moramo paziti, da cvetlični aranžmaji ne bodo preživahni, da jih postavimo tako, da ne bodo motili ne  duhovnika ne otrok. Daritveni oltar in dogajanje na njem morata biti vidna z vseh strani; aranžmaji ne smejo zastirati pogledov na oltar. Pri krašenju cerkve bomo posebej skrbno okrasili daritveni oltar in tabernakelj.

 BIRMA

Ker je birma po župnijah zelo različno (od aprila do avgusta), je težko reči, kakšno cvetje naj bi uporabili za krašenje. Kar smo rekli za binkošti in za dan prvega obhajila, velja tudi za birmo. Vse je v službi bogoslužja in praznika.

MARIJINO VNEBOVZETJE (15. avgust)

Pri krašenju je naša skrb in pozornost usmerjena predvsem k podobi Marije na stranskem oltarju. V vaze postavimo cvetje v beli, rumeni ali roza barvi. Lahko se izdela tudi ikebane. Ostali oltarji so okrašeni s cvetjem in zelenjem v različnih barvnih odtenkih. Pazimo na simetrijo med oltarji.

VSI SVETI

Teološko gledano bi moral biti ta dan poln veselja in radosti, zakaj ta dan se spominjamo naših poznanih in nepoznanih bratov in sester, ki so že dosegli svoj končni cilj. Ker pa smo ljudje obteženi z bolečino slovesa, praznujemo dan vseh svetih v resnem, zadržanem razpoloženju. Bogoslužni prostor okrasimo z belimi ali rumenimi krizantemami - pajki, najbolje v eni sami barvi in paziti moramo na to, da so vsi oltarji enako okrašeni.

ZAHVALNA NEDELJA

Čeprav je glavna misel bogoslužja zahvala za sadove zemlje, je pri nas navada, da se zahvalimo za industrijske izdelke,. oziroma za vse, kar je delo človeških rok in božjega blagoslova. Prav zaradi tega lahko okrasimo cerkev ne le s poljskimi pridelki, ampak tudi z industrijsko prehrambnimi artikli, tehničnimi izdelki, šolskimi potrebščinami in podobnim.

Na oltarje postavimo šopke v vaze ali izdelamo ikebane. Na določena mesta v bogoslužnem prostoru dodamo še sadje, poljske pridelke, zelišča, grozdje, orehe, buče, vendar moramo biti previdni, da ne bomo cerkve spremenili v tržnico ali trgovino. Industrijskih izdelkov (kot npr. sladkor, olje, moka) ne postavimo na oltarje. Lahko pa na daritveni oltar postavimo samo hlebe kruha ter grozdje ali vino. Naslednji dan se pospravi vse pridelke, pustimo samo cvetje in zelenje.

KRISTUS KRALJ VESOLJSTVA

Praznik se obhaja na zadnjo »nedeljo med letom«. To je zadnja nedelja »med letom«, ki je okrašena s cvetjem, preden vstopimo v adventni čas.

Na naših vrtovih že skoraj ni več cvetja, zato si pri krašenju pomagamo s cvetočimi lončnicami, ali pa kupimo nekaj rezanega cvetja. To lahko še vstavimo med zelenje na prvo adventno nedeljo. Potem se cvetje pospravi iz cerkve.


